Nous, officiaus de la court de Besançon, faisons savoir... que... noble dame madame Mahaut, dame de La Marche et de Chacins, femme çà en arriers mons. Wauchier de Monbeliart, signor de Monfacon, ait fait homaige et feauté à noble et puissant baron monsignor Jehan de Chalon, signor d’Arlay, et hay coneu et confessey qu’elle tient et doit tenir de luy en fié et en homage le chastel viez de Villafans et les appartenances, lequel chastel et les appartenances ele tient et doit tenir à sa vie tant soulement, en non et pour cause de douaire. En tesmoing de laquel chose, à la relacion de nostredit comandement, aquel nous avons foy pleniere, nous avons [mis] en ces lettres le seel de ladite court. Donné le juedi devant la nativité saint Jan Baptiste, l’an de grace M CCC et IX.